**MÜÜGILEPING**

Tallinn (allkirjastamise kuupäev)

**Vortex Eesti OÜ, registrikood 12180639, asukoht Tallinn, Raja 5A-4 (edaspidi nimetatud “MÜÜJA”), keda esindab juhatuse liige Anti Kaprei**

**ja**

**Kaitseliit, registrikood 74000725, asukoht Toompea 8, 10130 Tallinn, keda esindab Kaitseliidu keskjuhatuse 28.01.2021 otsusega nr K-0-1/21/2261PR kinnitatud „Kaitseliidu hanke- ja lepingute sõlmimise korra“ alusel Kaitseliidu ülem kindralmajor Ilmar Tamm’e isikus (edaspidi nimetatud Ostja), edaspidi nimetatud ka kui Pool või koos Pooled, sõlmisid käesoleva müügilepingu (edaspidi nimetatud Leping) alljärgnevas:**

**1. Lepingu dokumendid.**

1.1. Lepingu dokumendid koosnevad Lepingust ja koos Lepinguga allkirjastatud lisadest ning lisadest, milles lepitakse kokku peale käesoleva Lepingule allakirjutamist.

1.2. Lepingule on lisatud Lepingu sõlmimisel järgmised lisad:

1. 15.03.2024 koostatud hinnapakkumus nr MP2400007 (DHS`s GoPro 18.03.2024 reg nr VR-4-8/24/8648) koos kõigi hanke käigus koostatud dokumentidega.

**2. Lepingu objekt.**

2.1. Lepinguga, juhindudes võlaõigusseaduse (VÕS) §-st 208, MÜÜJA müüb ja OSTJA ostab ballistilise kaitsega kiivreid ja nendega kaasnevat varustust (edaspidi nimetatud ühiselt KAUP):

|  |  |  |  |  |  |
| --- | --- | --- | --- | --- | --- |
| Nimetus | Kogus | Hind  | Summa | Käibemaks | Kokku |
| Sordin SUPREME MIL CC SLIM (kõrvaklapid koos kinnitustega)                                                                         | 15 | 539,00 € | 8085,00 € | 1 778,70 € | 59863,70€ |
| ARC HELMET RAIL ADAPTER (kiivrikinnitus kaamerale vmt elemendile)                                | 15 | 76,00 € | 1140,00 € | 250,80 € | 1390,80 € |
| Protection Group PGD-ARCH kiiver                                                                | 15 | 400,00 € | 6000,00 € | 1320,00 € | 7320,00 € |
| HC-FAST-CD5-AGR - FAST HELMET COVER  (kiivri maskeering/kate) | 15 | 66,00 € | 990,00 € | 217,80€ | 1207,80 € |
|  |  |  | **16215,00€** | **3567,30€** | **19782,30€** |
|  |  |  |  |  |  |

3. Kauba kvaliteet ja vastavus Lepingu tingimustele.

3.1. KAUBA kvaliteet ja komplektsus peab vastama tootja tehnilistele tingimustele ja MÜÜJA poolt OSTJALE 15.03.2024 esitatud pakkumisele, mis on Lepingu lisa nr 1.Tehnilisi tingimusi mõistavad POOLED kui toodete kirjeldust VÕS paragrahv 226 mõttes.

3.2. **Kauba vastuvõtja on vanemveebel Üllar Käggo, Kaitseliidu Viru malev.**

3.3. Käesolevas lepingus käsitlevad POOLED mõisteid “kauba mittekvaliteetsus”ja “kaubamittevastavus lepingule” järgmises tähenduses:

3.3.1. KAUBA mittekvaliteetsus – KAUP ei vasta käesoleva lepingu p. 3.1. toodud tingimustele. Eelnimetatu määramisel juhinduvad POOLED VÕS paragrahvist 226.

3.3.2. KAUBA mittevastavus lepingule – KAUP on kõlbmatu selleks eesmärgiks, nagu tuleneb Lepingust või KAUP ei ole see KAUP, mille ostja on tellinud. KAUBA Lepingule mittevastavuse määramisel juhinduvad POOLED VÕS paragrahvist 217.

3.4. Juhul, kui OSTJA avastab KAUBA vastuvõtmisel või sellele järgneva kümne (10) nädala jooksul KAUBA mittekvaliteetsusevõi mittevastavuse Lepinguga, peab OSTJA teatama sellest MÜÜJALE viivitamatult ja esitama pretensiooni käesoleva lepingu p. 6.1. ettenähtud tähtaja jooksul. MÜÜJA vastutuse määramisel toote lepingutingimustele mittevastavuse eest juhinduvad POOLED VÕS sätetest 218, 222 ja 226.

3.5. OSTJAL on õigus taotleda MÜÜJA esindaja kohalekutsumist Lepingu p.3.4. näidatud juhtumil. MÜÜJA esindaja juuresolekul koostatakse akt toodangu puuduste kohta. Juhul, kui MÜÜJA oma esindajat määratud tähtajaks kohale ei saada või ei soovi akti koostamisel osaleda võib OSTJA koostada ühepoolse akti, mis on pretensiooni esitamise aluseks ning tõendina MÜÜJA poolt aktsepteeritav.

3.6. POOLTE lahkarvamuste puhul võivad POOLED kasutada sõltumatut eksperti. Ekspertiisi kulud tasub ekspertiisi tellija.

3.7. Mittekvaliteetseksvõi lepingu tingimustele mittevastavaks tunnistatud KAUBA on MÜÜJA kohustatud OSTJA nõudmisel, juhindudes VÕS paragrahvidest 112, 222, 223, kas:

3.7.1. Vahetama puudustega KAUBA oma kulul ümber puudusteta KAUBA vastu OSTJAGA kokkulepitud tähtaja jooksul ja hüvitama ekspertiisikulud, kui need kandis OSTJA;

3.7.2. Parandama tasuta KAUBA kvaliteeti või hüvitama OSTJALE parandamise ja ekspertiisi kulud OSTJAGAkokkulepitud tähtaja jooksul ja suuruses.

**4. Poolte kohustused**.

* 1. OSTJA kohustub:

4.1.1. Saavutama MÜÜJAGA kokkuleppe toodangu vastuvõtu aja ja koha suhtes.

4.1.2. KAUBA vastu võtma.

4.1.3**. Tasuma ostetud KAUBA eest MÜÜJALE vastavalt Lepingu punktile 7.2.**

4.2. MÜÜJA kohustub:

4.2.1. Rahuldama OSTJApoolt saadud pretensioone Lepingus sätestatud tingimustele kohaselt.

4.2.2. Läbi vaatama OSTJA poolt esitatud lisatellimusi ja otsustama nende täitmise võimaluste üle ning teatama sellest OSTJALE.

**5. Kauba üleandmise-vastuvõtmise ja tarnimise tingimused.**

5.1. MÜÜJA kohustub KAUBA OSTJALE üle andma ja OSTJA kohustub KAUBA vastu võtma **hiljemalt 31.05.2024 aadressil Jõhvi linn, Pargi 52.**

5.2. Vastuvõtmisel juhinduvad POOLED VÕS paragrahv 219 sätetest.

5.3. MÜÜJA informeerib eelnevalt ostja esindajat KAUBA faktilise üleandmise ajast.

5.4. KAUP antakse üle ja võetakse vastu **üleandmis-vastuvõtmisakti** alusel ning selle allakirjutamise järel läheb KAUBA omandiõigus üle MÜÜJALT OSTJALE.

5.5. Enne akti allakirjutamist kontrollivad MÜÜJA ja OSTJA esindajad üleantava KAUBA komplektsust ja kvaliteeti. Kui OSTJA avastab KAUBA vastuvõtmisel, et esineb puudusi, koostatakse selle kohta kahepoolne akt, milles fikseeritakse KAUBA puudused ja nende kõrvaldamise tähtajad.

**6. Pretensiooni esitamine.**

6.1. OSTJALon õigus esitada MÜÜJALE pretensioonid KAUBA puuduste või lepingule mittevastavuse kohta hiljemalt **kümne (10) nädala** jooksul arvates üleandmis- vastuvõtmisakti allakirjutamise kuupäevast ja ainult nimetatud akti alusel.

Nimetatud pretensioonide esitamise tähtaeg ei kehti MÜÜJA poolt KAUBALE antud müügigarantii osas (2 aastat).

6.2. MÜÜJApeab saadud pretensiooni läbi vaatama ja vastuse andma **KÜMNE (10)** tööpäeva jooksul pretensiooni saamise kuupäevast.

7. Maksetingimused ja arvelduskord.

**7.1.1 KAUBA hind koos käibemaksuga on 19 782, 30 eurot. Hind käibemaksuta 16 215,00 eurot.**

**7.2. OSTJA kohustub KAUBA eest tasuma arves nimetatud summas 14 (neljateistkümne) kalendripäeva jooksul peale kauba üleandmis-vastuvõtu akti allkirjastamist ja arve laekumise kuupäevast arvates.**

7.3 MÜÜJA esitab arve elektrooniliselt e-arvena e-arvete operaatori vahendusel OSTJA e-arve kontole FinBite Arvekeskuses (FinBite OÜ). FinBite-i opereerib emaettevõte AS Eesti Post (reg nr 10328799, www.finbit.eu). E-arve XML formaadis fail peab vastama Eesti e-arve standardile (<http://www.pangaliit.ee/et/arveldused/e-arve>).

8. Poolte vastutus.

8.1. Juhul, kui OSTJA viivitab KAUBA eest tasumisega käesoleva lepingu p. 7.2. näidatud tingimustel, on MÜÜJAL õigus nõuda OSTJALT **viivist 0.15 % päevas** tähtaegselt tasumata summast lähtudes ning nõuda kahju heastamist ulatuses, mida ei kata viivis.

8.2. Juhul, kui OSTJA ei võta hanke tingimustele vastavat KAUPA vastu **15 (viieteistkümne)** kalendripäeva jooksul peale kokkulepitud tähtaega, on MÜÜJAL õigus nõuda OSTJALT **leppetrahvi** **0,15% päevas** ja nõuda kahju hüvitamist ulatuses, mida ei kata **leppetrahv** või ühepoolselt käesolev leping lõpetada ja nõuda teiselt poolelt kahju hüvitamist.

8.3. Juhul, kui MÜÜJA ei tarni õigeaegselt OSTJALE KAUPA, võib ostja küsida MÜÜJALT leppetrahvi 0.15% ulatuses päevas kauba kogumaksumusest.

**9. Lepingu kehtivus, muutmine ja lõpetamine.**

9.1. Leping jõustub allakirjutamise kuupäevast ja kehtib kuni oma lepinguliste kohustuste täitmiseni mõlema POOLE poolt. POOLTEL on õigus algatada lepinguga seotud teisi lepinguid, mis on vajalikud seadmete tarneks ja teenuste osutamiseks.

9.2. Lepingut võib muuta lepingupoolte kirjalikul kokkuleppel. Nimetatu järgimata jätmisel on muudatus tühine. Muudatused jõustuvad pärast allakirjutamist mõlema lepingupoole poolt või lepingupoolte määratud tähtajal.

9.3. Lepingut võib lõpetada ennetähtaegselt p. 8.2. ja 8.3. ettenähtud juhtudel.

1. **Lepingu rikkumise vabandatavus.**

10.1. Lepingust tulenevate kohustuste mittetäitmist või mittenõuetekohast täitmist ei loeta lepingu rikkumiseks, kui selle põhjuseks olid asjaolud, mida POOLED ei saanud mõjutada, ei võinud ega pidanud ette nägema ega ära hoidma. (Vääramatu jõud, VÕS paragrahv 103). Nimetatud asjaolu olemasolu peab olema tõendatav ning vaatamata eelnimetatud ettenägemata asjaoludele, on POOLED kohustatud võtma tarvitusele abinõud tekkida võiva kahju vähendamiseks. Kui takistav asjaolu on ajutine, on kohustuse rikkumine vabandatav üksnes aja vältel, mil asjaolu takistas kohuse täitmist.

10.2. POOL, kelle tegevus lepingujärgsete kohustuste täitmisel on takistatud ettenägemata asjaolude tõttu, on kohustatud sellest viivitamatult teatama teisele POOLELE vahenditega, mis tagavad teate kiireima edastamise, samas saates välja tähitud kirjaga teate.

**11. Pooltevahelised teated.**

11.1. Pooltevahelised Lepinguga seotud teated peavad olema kirjalikus vormis, välja arvatud juhtudel, kui sellised teated on informatsioonilise iseloomuga, mille edastamisel teisele POOLELE ei ole õiguslikke tagajärgi.

11.2. Teade loetakse kättesaaduks, kui:

11.2.1. teade on üle antud allkirja vastu;

11.2.2. teade on saadetud postiasutuse poolt tähitud kirjaga POOLE poolt näidatud aadressil ja postitamisest on möödunud viis (5) kalendripäeva;

11.2.3. teade on saadetud teisele POOLELE telefaksiga.

11.3. Informatsioonilist teadet võib edastada telefoni kaudu.

**12. Muud tingimused**

12.1. Kõik Lepingust tulenevad erimeelsused püütakse lahendada läbirääkimiste teel. Kui läbirääkimised ei anna tulemusi, lahendatakse vaidlus Harju Maakohtus.

12.2. Lepingu tõlgendamisel juhinduvad pooled VÕS paragrahv 29 sätetest.

12.3. Lepingu mittetäitmisega või mittenõuetekohase täitmisega teisele lepingupoolele tekitatud kahju hüvitamise küsimustes juhinduvad POOLED VÕS paragrahvidest 127, 128, 132, 136, 139.

12.4. Kumbki POOL ei oma õigust Lepingust tulenevaid nõudeid loovutada kolmandale isikule ilma teise POOLE kirjaliku nõusolekuta, juhindudes VÕS paragrahvist 166 lg.2 ja 3.

12.5. Leping on POOLTE vahel sõlmitud digitaalselt.

**13. Esindajad**

13.1. **OSTJA esindajaks Lepingust tõusetuvates küsimustes ja üleandmise-vastuvõtmise akti allkirjastajaks on Kaitseliidu Viru maleva operatiiv- ja väljaõppesektsiooni instruktor vanemveebel Üllar Käggo; tel +372 5191 3916; e-posti aadress** ullar.kaggo@kaitseliit.ee.

Nimetatud esindaja teenistuskohustustest eemalviibimisel (puhkus, välislähetus, haigus, töövõimetus või muu taoline) on vastavad õigused Kaitseliidu Viru maleva relvur lipnik Kaspar Mustkivi`l; tel +372 5381 3268; e-posti aadressKaspar.Mustkivi@kaitseliit.ee.

13.2. **MÜÜJA esindajaks on Anti Kaprei, tel. +372** 564 86958**, e-posti aadress** anti@vortexeesti.ee

**14. Poolte andmed**

14.1. OSTJA: Kaitseliit, Toompea 8, 10130 Tallinn, reg.nr 74000725.

14.2. MÜÜJA: Vortex Eesti OÜ, Raja 5A-4, 12618 Tallinn, reg.nr 12180639, arveldusarve EE027700771000784082

**Müüja Ostja**

*/allkirjastatud digitaalselt/ /allkirjastatud digitaalselt/*

**Anti Kaprei Ilmar Tamm**

**Juhatuse liige Kindralmajor**

 **Kaitseliidu ülem**